**KRITÉRIA HODNOTENIA ŽIAKOV 1. STUPŇA ZŠ**

Hodnotenie žiakov je nevyhnutná súčasť výchovno–vzdelávacieho procesu a má motivačnú, informatívnu, komparatívnu a korekčnú funkciu. Predmetom  hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov. Hodnotenie a klasifikácia preukázaného výkonu žiaka v príslušnom predmete nemôže byť znížená na základe správania žiaka. Žiaci sú hodnotení pravidelne a priebežne.

Žiak má právo:

* vedieť, čo sa bude hodnotiť a akým spôsobom
* dozvedieť sa výsledok každého hodnotenia
* na objektívne hodnotenie

  Pri  hodnotení sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Hodnotenie je motivačný a výchovný prostriedok, ako aj prostriedok pozitívneho podporovania zdravého sebavedomia žiaka.

Pri hodnotení a klasifikácii žiakov so zdravotným znevýhodnením je potrebné zohľadňovať zdravotné postihnutie týchto žiakov a vychádzať zo záverov a odporúčaní k hodnoteniu a klasifikácii školských poradenských zariadení.

**Hodnotenie správania**

  Hodnotenie správania je štvorstupňové a je vypracované podľa úrovne dodržiavania školského poriadku:

**1 - veľmi dobré**

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

**2 - uspokojivé**

Žiak porušuje jednotlivé pravidlá školského poriadku, je prístupný výchovnému pôsobeniu  usiluje sa svoje chyby napraviť

**3 - menej uspokojivé**

Žiak závažne porušuje pravidlá správania a školský poriadok alebo sa dopúšťa ďalších previnení

**4 - neuspokojivé**

Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných spolužiakov  a zamestnancov školy.

 Rodičia žiaka sú priebežne informovaní o správaní svojho dieťaťa prostredníctvom zápisov do žiackej knižky, slovníčka, telefonicky alebo ústnou formou

**Sebahodnotenie žiaka**

  Sebahodnotenie žiaka má nezastupiteľné miesto v systéme hodnotenia žiaka, lebo rozvíja jeho motiváciu a jeho kritické myslenie. Vychádza z vlastných pocitov žiaka, t.j. je subjektívne.

     Hodnotenie je celoročné, realizuje sa priebežne podľa tematických celkov jednotlivých predmetov. Je vypracované na základe rozvíjaných kompetencií žiaka podľa Štátneho vzdelávacieho programu ISCED 1.

**Hodnotenie prospechu  žiaka** sa vo všetkých vyučovacích predmetoch vykonáva klasifikáciou, ktorej výsledky sa vyjadrujú určenými piatimi stupňami.

Stupeň 1

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.

 Stupeň 2

Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

 Stupeň 3

Žiak má v celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

 Stupeň 4

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

 Stupeň 5

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Zásady hodnotenia žiaka so ŠVVP**

   Pri hodnotení učebných výsledkov učiteľ  rešpektuje psychický a fyzický  stav  žiaka, druh a stupeň znevýhodnenia, ak má vplyv na úroveň a  výsledky práce žiaka v príslušnom predmete.

  Učiteľ posudzuje učebné výsledky žiaka objektívne a primerane náročne, pričom prihliada aj na jeho vynaložené úsilie, svedomitosť,  individuálne schopnosti, záujmy a na predpoklady jeho ďalšieho vzdelávania po ukončení povinnej školskej dochádzky. Pri hodnotení učebných výsledkov žiaka kladie dôraz na jeho individuálne schopnosti.

  U žiaka, ktorý má výrazné rozdiely vo výkonoch v ústnej a písomnej skúške, sa pri skúšaní uprednostňuje forma, ktorá je pre neho výhodnejšia, a ktorá predstavuje východisko pre  hodnotenie jeho učebných výsledkov.

  Žiakovi s narušenými komunikačnými schopnosťami (chybami a poruchami reči a vývinovými poruchami učenia)zabezpečí učiteľ pri ústnej odpovedi také podmienky, aby neutrpel psychickú ujmu. Učiteľ v konkrétnych prípadoch zváži, či  uprednostní písomnú, praktickú alebo ústnu formu  odpovede.

   Žiak s vývinovými poruchami učenia (dyslexia, dysgrafia, dysortografia) môže písať diktát, alebo byť skúšaný písomnou formou len za podmienky, že bol vopred pripravený špeciálnymi metodickými postupmi na vyučovaní. Diktát žiaka s vývinovými  poruchami učenia učiteľ nehodnotí známkami, ale slovne,  vyčísli počet chýb a pri hodnotení spolupracuje so žiakom. Žiak, ktorý sa rýchlo unaví, má možnosť pri písomnej skúške pracovať individuálnym tempom, prípadne krátko relaxovať.

  Žiak, ktorý vzhľadom na druh a stupeň svojho znevýhodnenia nemôže v celku plniť učebné osnovy základnej školy v niektorých alebo všetkých predmetoch a postupuje podľa individuálneho vzdelávacieho programu, jeho učebné výsledky sa priebežne aj súhrnne na vysvedčení hodnotia podľa individuálnych kritérií.

**Kritéria hodnotenia 1. ročník**

**Slovenský jazyk**

Predmetom hodnotenia v jednotlivých zložkách slovenského jazyka sú:

**Jazyková výchova**

* odpis písaného textu
* prepis tlačeného textu na písaný
* kontrolný diktát, počet 1 - v 2. polroku

Počet slov do 20, 0 -2 chyby 1

3 - 4 chyby 2

5 - 7 chýb 3

8 -10 chýb 4

viac ako 11 chýb 5

* aplikácia pravopisnej normy s ohľadom na vek žiaka
* vypracovanie testov
* úprava a úhľadnosť písomného prejavu
* tvorba viet v súvislom jazykovom prejave
* komunikačné zručnosti
* verejná prezentácia a verejný prejav
* reprodukcia textu

**Čítanie a literárna výchova**

* stupeň zvládnutia techniky plynulého čítania
* čítanie s porozumením
* reprodukcia textu a voľba výrazových prostriedkov
* recitácia a prednes textov spamäti
* **minimálne 5 známok za polrok**

**Písanie**

* tvary a výška písma s ohľadom na požadovanú normu
* estetika a úhľadnosť písomného prejavu
* **minimálne 3 známky za polrok**

**Matematika**

Predmetom hodnotenia v predmete matematika je:

* pamäťové počítanie do 10 v prvom polroku a do 20 bez prechodu cez 10 v druhom polroku – **2 známky v prvom a 2 v druhom polroku**
* 4 písomné práce za školský rok ( každý štvrťrok jedna)
* kontrolné práce po tematických celkoch podľa potreby – minimálne 2 známky za polrok

**Prvouka**

Predmetom hodnotenia v predmete prírodoveda je:

* **2 písomné práce za školský rok** ( každý polrok jedna)
* kontrolné práce po tematických celkoch podľa potreby
* **ústne odpovede 2 známky v prvom polroku a 2 v druhom polroku**
* aktivita na hodine
* prezentácia projektov

**Výtvarná výchova**

Hodnotenie má pozitívne motivovať žiaka a usmerniť jeho osobnostný vývoj. Ťažiskovou formou hodnotenia je osobný rozhovor so žiakom, v ktorom učiteľ poskytne citlivú, veku primeranú spätnú väzbu o rôznych aspektoch jeho činnosti. Túto formu budeme kombinovať so sebahodnotením žiaka. Nie je nutné známkovať každú prácu a každý výkon žiaka. Je na voľbe učiteľa, ktoré úlohy bude hodnotiť, aby poskytli žiakovi dostatočný obraz o jeho kvalitách a vývoji. Žiak by však mal byť hodnotený z úloh v rámci rozličných metodických radov, aby bola vyváženosť výkonu žiaka. Učiteľ u žiaka hodnotí: prístup k činnostiam z hľadiska tvorivosti, t.j. uplatnenie vlastných inovatívnych   nápadov,  cieľavedomosť riešení, záujem o činnosti v rámci edukačných úloh a prípravy pomôcok , schopnosť zaujímať stanoviská k výsledkom svojej práce a práce spolužiakov,  technické zručnosti*,* formálne zručnosti (vyjadrovanie sa prostredníctvom výtvarného jazyka)*,*schopnosť realizácie výsledného artefaktu.

Predmetom hodnotenia v predmete výtvarná výchova je:

Nehodnotíme v prvom rade výsledok činnosti (vytvorený artefakt), ale celý proces a prístup žiaka v rámci tohto procesu.

* Hodnotenie prác - **minimálne 3 známky za polrok**

**Hudobná výchova**

Predmetom hodnotenia v predmete hudobná výchova je:

* Hodnotenie hudobnej výchovy je špecifické, pretože musí zohľadniť špecifický prínos hudobnej výchovy k vzdelanostnému rastu a formovaniu osobnosti žiaka.
* ťažiskovou formou hodnotenia je slovné hodnotenie výkonu a vedomosti žiaka na základe pozorovania,
* učiteľ u žiaka hodnotí primerane veku:

a) priebeh vytvárania postojov, záujem o hudobné činnosti a o hudobné umenie, schopnosť spolupracovať pri kolektívnych hudobných prejavoch a edukačných úlohách,

b) priebeh získavania zručností a spôsobilostí, žiak spieva na základe svojich dispozícií intonačne čisto. Žiak bude mať za hodnotiace obdobie **minimálne 3 známky.**

**Telesná a športová výchova**

Predmetom hodnotenia v predmete telesná výchova je:

- individuálne zlepšenie v pohybových zručnostiach, vedomostiach, psychomotorických schopnostiach, v snahe o lepšie výkony, ale i angažovanosť v telesnej výchove,

- prevládajúcim znakom v smere k žiakovi by malo byť pozitívne hodnotenie,

- klasifikáciou hodnotiť jedotlivé pohybové výkony v jednotlivých tematických celkoch, v počte minimálne **3 známky na každý polrok**.

**Anglický jazyk**

Hodnotenie žiakov je rozdelené do dvoch základných skupín.

**1.** **Ústny prejav :**

- opakovanie počutého slova

- riekanky, básne, piesne

- aktivita na hodinách anglického jazyka

- zapájanie sa do konverzácie, jednoduché dialógy

- reagovanie na pokyny učiteľa

- domáca príprava žiaka

**2. Písomný prejav :**

V 1. ročníku sa písomné práce nepíšu, na preverenie vedomostí sa využívajú obrázkové pracovné listy, výtvarný diktát.

Žiak bude mať za hodnotiace obdobie **minimálne 3 známky**.

**Kritéria hodnotenia 2. ročník**

**Slovenský jazyk**

Predmetom hodnotenia v jednotlivých zložkách slovenského jazyka sú:

**Jazyková výchova**

* odpis písaného textu
* prepis tlačeného textu na písaný
* kontrolný diktát, počet 10 za rok

Počet slov 20-30, 0-1chyba 1

2- 4 chyby 2

5-7 chýb 3

8- 10 chýb 4

viac ako 10 chýb 5

* aplikácia pravopisnej normy s ohľadom na vek žiaka
* vypracovanie testov
* úprava a úhľadnosť písomného prejavu
* tvorba viet v súvislom jazykovom prejave
* komunikačné zručnosti
* verejná prezentácia a verejný prejav
* reprodukcia textu
* hodnotenie bude predstavovať celkom 10 známok z diktátov, 2 známky z opakovania polročného a celoročného učiva, minimálne 4 známky z pravopisu

**Čítanie a literárna výchova**

* plynulé čítanie s porozumením
* reprodukcia textu a voľba výrazových prostriedkov
* recitácia a prednes textov spamäti
* minimálne 3 známky za polrok

**Písanie**

* tvary a výška písma s ohľadom na požadovanú normu
* estetika a úhľadnosť písomného prejavu
* minimálne 3 známky za polrok

**Matematika**

Predmetom hodnotenia v predmete matematika je:

* pamäťové počítanie do 100 s prechodom cez 10
* vie riešiť jednoduché slovné úlohy.
* vie uplatniť teoretické poznatky v praxi.
* 4 písomné práce za školský rok ( každý štvrťrok jedna - 4 známky)
* kontrolné práce po tematických celkoch podľa potreby (minimálne 2 známky za polrok)

**Prvouka**

Predmetom hodnotenia v predmete prvouka je:

* 4 písomné práce za školský rok ( každý polrok 2 známky)
* kontrolné práce po tematických celkoch podľa potreby
* ústne odpovede (minimálne 2 známky za polrok)
* aktivita na hodine
* prezentácia projektov

**Výtvarná výchova**

Nehodnotíme v prvom rade výsledok činnosti (vytvorený artefakt), ale celý proces a prístup žiaka v rámci tohto procesu. Nie je nutné známkovať každú prácu a každý výkon žiaka. Je na voľbe učiteľa, ktoré úlohy bude hodnotiť, aby poskytli žiakovi dostatočný obraz o jeho kvalitách a vývoji. Žiak by však mal byť hodnotený z úloh v rámci rozličných metodických radov, aby bola vyváženosť výkonu žiaka. Učiteľ u žiaka hodnotí: prístup k činnostiam z hľadiska tvorivosti, t.j. uplatnenie vlastných inovatívnych nápadov, cieľavedomosť riešení, záujem o činnosti

Predmetom hodnotenia v predmete výtvarná výchova je:

* portfólio prác z celého školského roka (minimálne 3 známky za polrok)

**Hudobná výchova**

Predmetom hodnotenia v predmete hudobná výchova je:

* Hodnotenie hudobnej výchovy je špecifické, pretože musí zohľadniť špecifický prínos hudobnej výchovy k vzdelanostnému rastu a formovaniu osobnosti žiaka.
* ťažiskovou formou hodnotenia je slovné hodnotenie výkonu a vedomosti žiaka na základe pozorovania,
* učiteľ u žiaka hodnotí primerane veku:

a) priebeh vytvárania postojov, záujem o hudobné činnosti a o hudobné umenie, schopnosť spolupracovať pri kolektívnych hudobných prejavoch a edukačných úlohách,

b) vokálno-intonačné činnosti

c) inštrumentálne činnosti

d) hudobno – pohybové činnosti

* (minimálne 3 známky za polrok)

**Telesná a športová výchova**

Predmetom hodnotenia v predmete telesná výchova je:

- individuálne zlepšenie v pohybových zručnostiach, vedomostiach, psychomotorických schopnostiach, v snahe o lepšie výkony, ale i angažovanosť v telesnej výchove,

- prevládajúcim znakom v smere k žiakovi by malo byť pozitívne hodnotenie,

- klasifikáciou hodnotiť jedotlivé pohybové výkony v jednotlivých tematických celkoch, v počte 3 na každý polrok.

**Anglický jazyk**

Hodnotenie žiakov je rozdelené do dvoch základných skupín.

1. **Ústna odpoveď žiaka:**

- slovná zásoba, frázy, zvraty, riekanky, básne, piesne

- aktivita a práca na hodine, spolupráca v skupine

- domáca úloha, príprava

- prezentácia projektov

2. **Písomný prejav** :

-  predtlačené testy, obrázkové pracovné listy doplnené textom

- slovná zásoba, frázy

-  projekty (po predchádzajúcej príprave)

**Hodnotiaca stupnica:**

1- výborný -100%-90%

2- chválitebný – 89%-75%

3- dobrý – 74%- 50%

4- dostatočný- 49%-30%

5- nedostatočný – menej ako 29%

Pedagóg ju môže upraviť podľa zloženia skupiny a náročnosti učiva.

Pre začlenených žiakov upravia písomné previerky a stupnicu hodnotenia. Úlohy má primerane zredukované

Žiak bude mať za hodnotiace obdobie **minimálne 3 známky.**

**Kritériá hodnotenia a klasifikácie žiakov v 3. ročníku**

**Slovenský jazyk:**

  Hodnotí sa veku primerané ovládanie ortoepickej, ortografickej a pravopisnej normy. Treba prihliadať na vyjadrovacie zručnosti žiaka, jeho celkovú jazykovú kultúru a záujem  jazykové vyučovanie vôbec.

Čítanie:  Hodnotí sa schopnosť stručne reprodukovať prečítaný text, vytvoriť jednoduchý vlastný text, čitateľská aktivita žiaka, schopnosť orientovať sa v umeleckej literatúre, schopnosť interpretovať obsah z prečítaného.

1. Ústny prejav – aktivita, samostatnosť, spolupráca v skupine, reprodukcia textu, tvorivosť,  bohatosť slovnej zásoby, používanie spisovného jazyka.

2. Písomný prejav

- odpis a prepis textu

  - gramatické cvičenia

- 4 písomné práce za celý školský rok ( každý štvrťrok jedna)

- 10 kontrolných diktátov predpísaných učebnými osnovami

- pravopisné cvičenia, projekty z čítania

  - cvičné diktáty – píšu sa podľa potreby /uvádza sa počet chýb /

  Hodnotenie diktátov:    0  -  1 chyba    : stupeň 1

                                         2  -  4 chyby    : stupeň 2

                                         5  -  7 chýb      : stupeň 3

                                         8  - 10 chýb     : stupeň 4

                                        11 – viac chýb  : stupeň 5

Žiak bude mať minimálne 10 známok za hodnotiace obdobie.

**Percentuálna stupnica** pre štvrťročné písomky, previerky po jednotlivých tematických celkoch:

100 – 90% = 1

89 – 75% = 2

74 – 50% = 3

49 – 30% = 4

29 – 0% = 5

**Matematika:**

Aktívna práca na vyučovaní

Samostatnosť pri práci

Úroveň aplikácie teoretických poznatkov v praxi

Úroveň previerok – 4x za školský rok – 1x štvrťročne

Úroveň matematickej gramotnosti – ústna odpoveď

Samostatné práce po každom tematickom celku

Žiak bude mať minimálne 6 známok za hodnotiace obdobie.

Pamäťové počítanie hodnotiť : 0  -  1 chyba : stupeň 1, 2  -  4 chyby : stupeň 2, 5  -  7 chýb: stupeň 3, 8  - 10 chýb: stupeň 4, 11 – viac chýb: stupeň 5

**Prírodoveda:**

Ústny prejav - systematická príprava na vyučovanie, ústne skúšanie jednotlivca , žiak by mal mať minimálne 1 ústnu odpoveď za štvrťrok

Hodnotenie aktivít - aktivity na hodine / pod aktivitou sa rozumie krátke ústne odpovede žiakov na otázky učiteľa počas vyučovacej hodiny /

- samostatná aktivita – vypracovanie projektu na báze dobrovoľnosti (ústna prezentácia)

Kontrolné práce po tematických celkoch .

Žiak bude mať minimálne 3 známky za hodnotiace obdobie.

**Vlastiveda:**

Hodnotí sa už počas hodiny, skúša a klasifikuje sa iba základné učivo. Na záver rozsiahlejších tém sa zaraďuje písomné preverovanie vedomostí.

1. Ústny prejav – tvorí prevažnú časť zisťovania vedomostí žiaka

2. Písomný prejav – krátke testy na utvrdenie učiva jednotlivých tematických celkov

3. Projekty (prezentácie) na podporenie žiackej iniciatívy a tvorivosti

Žiak bude mať minimálne 3 známky za hodnotiace obdobie.

**Výtvarná výchova:**

Portfólio prác z celého školského roka.

Hodnotenie má pozitívne motivovať žiaka a usmerniť jeho osobnostný vývoj. Nebudeme hodnotiť len výsledok činnosti, ale celý proces a prístup žiaka v rámci tohto procesu.  Ťažiskovou formou hodnotenia je osobný rozhovor so žiakom, v ktorom učiteľ poskytne citlivú, veku primeranú spätnú väzbu o rôznych aspektoch jeho činnosti. Túto formu budeme kombinovať so sebahodnotením žiaka. Nie je nutné známkovať každú prácu a každý výkon žiaka. Je na voľbe učiteľa, ktoré úlohy bude hodnotiť, aby poskytli žiakovi dostatočný obraz o jeho kvalitách a vývoji. Žiak by však mal byť hodnotený z úloh v rámci rozličných metodických radov, aby bola vyváženosť výkonu žiaka. Učiteľ u žiaka hodnotí: prístup k činnostiam z hľadiska tvorivosti, t.j. uplatnenie vlastných inovatívnych nápadov,  cieľavedomosť riešení, záujem o činnosti v rámci edukačných úloh a prípravy pomôcok , schopnosť zaujímať stanoviská k výsledkom svojej práce a práce spolužiakov,  technické zručnosti*,* formálne zručnosti (vyjadrovanie sa prostredníctvom výtvarného jazyka)*,*schopnosť realizácie výsledného artefaktu

Žiak bude mať minimálne 3 známky za hodnotiace obdobie.

**Telesná a športová výchova:**

Hodnotí sa komplexne na princípe individuálneho prístupu k osobnosti. Hlavným kritériom hodnotenia je individuálne zlepšenie v pohybových zručnostiach, vedomostiach, psychomotorických schopnostiach, poradové cvičenia, organizovanie žiakov v priestore, pohybové hry, prípravné, kondičné, koordinačné a iné cvičenia, základy atletiky, športovej gymnastiky a športových hier

Žiak bude mať minimálne 3 známky za hodnotiace obdobie.

**Hudobná výchova:**

Hodnotí sa kvalita speváckeho prejavu, chápanie hudby, vzťah k hudbe. Klasifikácia môže žiaka povzbudiť alebo vyvolať pocit menejcennosti. Pri hodnotení sa dáva žiakovi možnosť vybrať si pieseň na spev a zvoliť si činnosť na interpretáciu.

Spev slovenských ľudových piesní a autorských piesní, inštrumentálny sprievod. Zápis nôt v notovej osnove /

Žiak bude mať minimálne 3 známky za hodnotiace obdobie.

**Pracovné vyučovanie**

            Hodnotí sa tímová práca, schopnosť riešenia problémov , vlastný názor, vzájomná komunikácia v tíme, schopnosť realizovať vlastné nápady pri pracovných činnostiach. schopnosť organizovať a plánovať prácu s použitím vhodných nástrojov, náradí a pomôcok pri práci i v bežnom živote.

Žiak bude mať minimálne 3 známky za hodnotiace obdobie.

**Informatika:**

Pri klasifikácii výsledkov informatiky je potrebné adekvátne jednotlivým klasifikačným stupňom hodnotiť (v súlade s učebnými osnovami a vzdelávacím štandardom):

- kvalitu myslenia, predovšetkým jeho logickosť, samostatnosť a tvorivosť,

- kvalitu a rozsah získaných schopností vykonávať požadované intelektuálne a praktické činnosti pri realizácii experimentov,

- schopnosť zaujať stanovisko a uplatňovať osvojené poznatky a zručnosti pri riešení teoretických a praktických úloh,

- schopnosť využívať a zovšeobecňovať skúsenosti a poznatky získané pri praktických činnostiach,

- aktivitu v prístupe k činnostiam, záujem o ne a vzťah k nim.

/ časti počítačovej zostavy, textový editor Word, animácie, práca vo výukových PC programoch, tvorba priečinkov a práca s nimi, internet a komunikácia /

Žiak bude mať minimálne 3 známky za hodnotiace obdobie.

**Anglický jazyk**

Hodnotenie žiakov je rozdelené do dvoch základných skupín.

1. **Ústna odpoveď žiaka:**

- čítanie a preklad textu, zapájanie sa do konverzácie

- slovná zásoba, frázy, zvraty, básne, piesne

- aktivita a práca na hodine, samostatnosť a kreativita

- domáca úloha, príprava

- prezentácia projektov

Žiak skúšaný ústne je hodnotený individuálne, podľa dosiahnutej úrovne odpovede.

2. **Písomný prejav** :

-  testy, obrázkové pracovné listy doplnené textom

- slovná zásoba, frázy

- krátke päťminútovky

-  projekty (po predchádzajúcej príprave)

Žiak skúšaný písomne je hodnotený podľa percentuálnej stupnice.

100- 90 % - známka 1

89-75 % - známka 2

74- 50 % - známka 3

49- 30 % - známka 4

29- 0 % - známka 5

Učiteľ má právo si upravovať stupnicu podľa náročnosti učiva a vedomostnej úrovne triedy.

Žiak bude mať za hodnotiace obdobie **minimálne 3 známky**.

**Kritériá hodnotenia a klasifikácie žiakov v 4. ročníku**

**Slovenský jazyk:**

 Pri klasifikácii výsledkov v slovenskom jazyku a literatúre sa v súlade s požiadavkami učebných osnov hodnotí:

* celistvosť, presnosť, trvácnosť osvojenia požadovaných poznatkov, faktov, pojmov, definícií,
* kvalita a rozsah získaných zručností vykonávať požadované intelektuálne činnosti
* schopnosť zaujať stanovisko a uplatňovať osvojené poznatky a zručnosti pri riešení
* teoretických a praktických úloh
* schopnosť využívať a zovšeobecňovať skúsenosti a poznatky získané pri praktických činnostiach
* kvalita myslenia, predovšetkým jeho logickosť, samostatnosť a tvorivosť
* aktivita v prístupe k činnostiam, záujem o ne a vzťah k nim
* presnosť, výstižnosť, odborná a jazyková správnosť ústneho a písomného prejavu

Čítanie:

Hodnotíme plynulosť čítania, primerané tempo čítania, čítanie s porozumením, schopnosť vytvoriť osnovu a reprodukovať podľa nej, vytvoriť jednoduchý vlastný text, čitateľskú aktivitu žiaka, schopnosť orientovať sa v umeleckej literatúre, schopnosť interpretovať obsah z prečítaného, schopnosť vytvoriť jednoduché otázky a odpovede , dokončovať príbehy.

1. Ústny prejav – aktivita, samostatnosť, spolupráca v skupine, reprodukcia textu, diskutovanie na určitú tému, tvorivosť,  bohatosť slovnej zásoby, používanie spisovného jazyka.

Účasť na mimoškolských aktivitách – recitačné a literárne súťaže.

2. Písomný prejav

  - gramatické cvičenia- päťminútovky – píšu sa priebežne podľa potreby

- 4 písomné práce za celý školský rok ( každý štvrťrok jedna)

- 10 kontrolných diktátov predpísaných učebnými osnovami

- pravopisné cvičenia, dobrovoľné projekty z čítania

- vypracované domáce úlohy, úprava a úhľadnosť zošitov

  Cvičné diktáty – píšu sa podľa potreby /uvádza sa iba počet chýb /

  Hodnotenie kontrolných diktátov:     0  -  1 chyba    : stupeň 1

                                          2  -  4 chyby    : stupeň 2

                                         5  -  7 chýb      : stupeň 3

                                         8  - 10 chýb     : stupeň 4

                                        11 – viac chýb  : stupeň 5

Žiak bude mať minimálne 10 známok za hodnotiace obdobie.

**Percentuálna stupnica** pre štvrťročné písomky, previerky po jednotlivých tematických celkoch:

100 – 90% = 1

89 – 75% = 2

74 – 50% = 3

49 – 30% = 4

29 – 0% = 5

**Matematika:**

Hodnotená je aktívna práca na vyučovaní, pohotovosť pri pamäťovom počítaní príkladov na sčítanie, odčítanie, násobenie a delenie v danom obore, samostatnosť pri práci,

úroveň aplikácie teoretických poznatkov v praxi, zručnosť pri rysovaní .

Úroveň previerok – píšu sa 4x za školský rok – 1x štvrťročne

Úroveň matematickej gramotnosti

Samostatné práce po každom tematickom celku

Žiaci budú mať minimálne 6 známok za hodnotiace obdobie.

Numerické príklady-násobenie, delenie, sčítanie, odčítanie (20 príkladov) budeme hodnotiť stupnicou:

0  -  1 chyba    : stupeň 1

2  -  4 chyby    : stupeň 2

5  -  7 chýb      : stupeň

8  - 10 chýb     : stupeň 4

11 – viac chýb : stupeň 5

**Prírodoveda:**

Ústny prejav - systematická príprava na vyučovanie, minimálne jedna ústna odpoveď za hodnotiace obdobie

Ústna odpoveď pozostáva z otázok z opakovania učiva prebratého na predošlých hodinách a zo samostatného verbálneho prejavu žiaka k naposledy preberanému učivu. V prípade potreby môžu žiaci klásť svojmu spolužiakovi doplňujúce otázky (žiaci sa naučia pod vedením učiteľa klásť otázky bezprostredne súvisiace s učivom).

Hodnotenie aktivít

- aktivity na hodine / pod aktivitou sa rozumie krátke ústne odpovede žiakov na otázky učiteľa počas vyučovacej hodiny /

- samostatná aktivita – vypracovanie projektu na báze dobrovoľnosti (ústna prezentácia)

- schopnosť realizovať jednoduché prírodovedné experimenty

Písomné preverovanie vedomostí - na záver tematických celkov

Termín učiteľ vopred oznámi, otázky budú mať bodové hodnoty, výsledky sa budú hodnotiť na základe získaných bodov za správne odpovede.

Žiak bude mať minimálne 3 známky za hodnotiace obdobie.

**Vlastiveda:**

Ústny prejav - systematická príprava na vyučovanie, minimálne jedna ústna odpoveď za hodnotiace obdobie

Ústna odpoveď pozostáva z otázok z opakovania učiva prebratého na predošlých hodinách a zo samostatného verbálneho prejavu žiaka k naposledy preberanému učivu. V prípade potreby môžu žiaci klásť svojmu spolužiakovi doplňujúce otázky (žiaci sa naučia pod vedením učiteľa klásť otázky bezprostredne súvisiace s učivom).

Písomný prejav – krátke testy na overenie vedomostí z učiva jednotlivých tematických celkov - projekty (prezentácie) na podporenie žiackej iniciatívy a tvorivosti

* vypracovávanie domácich úloh, aktivita na hodinách

Žiak bude mať minimálne 3 známky za hodnotiace obdobie.

**Výtvarná výchova:**

Portfólio prác z celého školského roka.

Hodnotí sa celý proces a prístup žiaka v rámci tohto procesu.  Učiteľ poskytne veku primeranú spätnú väzbu o rôznych aspektoch jeho činnosti. Túto formu budeme kombinovať so sebahodnotením žiaka. Neznámkujeme každú prácu a každý výkon žiaka.. Žiak bude hodnotený z úloh v rámci rozličných metodických radov, aby bola vyváženosť výkonu žiaka. Učiteľ hodnotí: prístup k činnostiam z hľadiska tvorivosti- uplatnenie vlastných inovatívnych   nápadov,  cieľavedomosť riešení, záujem o činnosti v rámci edukačných úloh a prípravy pomôcok , schopnosť zaujímať stanoviská k výsledkom svojej práce a práce spolužiakov,  technické zručnosti*,* formálne zručnosti (vyjadrovanie sa prostredníctvom výtvarného jazyka)*,* schopnosť realizácie výsledného artefaktu.

Žiak bude mať minimálne 3 známky za hodnotiace obdobie.

**Pracovné vyučovanie**

Hodnotí sa tímová práca, schopnosť riešenia problémov, vlastný názor, vzájomná komunikácia v tíme, schopnosť realizovať vlastné nápady pri pracovných činnostiach. schopnosť organizovať a plánovať prácu s použitím vhodných nástrojov, náradí a pomôcok pri práci i v bežnom živote.

Žiak bude mať minimálne 3 známky za hodnotiace obdobie.

**Telesná a športová výchova:**

Hlavným kritériom hodnotenia je:

- individuálne zlepšenie v pohybových činnostiach, psychomotorických schopnostiach,

- poradové cvičenia, organizovanie žiakov v priestore

- zručnosť a obratnosť v pohybových hrách- prihrávky, postreh...,

- prípravné, kondičné, koordinačné a iné cvičenia

- základy atletiky, športovej gymnastiky a športových hier.

Žiak bude mať minimálne 3 známky za hodnotiace obdobie.

**Hudobná výchova:**

Hodnotí sa kvalita speváckeho prejavu, chápanie hudby, vzťah k hudbe, ovládanie zápisu nôt.

Pri hodnotení sa dáva žiakovi možnosť vybrať si pieseň na spev a zvoliť si činnosť na interpretáciu.

Žiak bude mať minimálne 3 známky za hodnotiace obdobie.

**Informatika:**

Pri klasifikácii výsledkov informatiky je potrebné adekvátne jednotlivým klasifikačným stupňom hodnotiť

- kvalitu myslenia, predovšetkým jeho logickosť, samostatnosť a tvorivosť,

- kvalitu a rozsah získaných schopností vykonávať požadované intelektuálne a praktické činnosti pri realizácii experimentov,

- schopnosť zaujať stanovisko a uplatňovať osvojené poznatky a zručnosti pri riešení teoretických a praktických úloh,

- schopnosť využívať a zovšeobecňovať skúsenosti a poznatky získané pri praktických činnostiach,

- aktivitu v prístupe k činnostiam, záujem o ne a vzťah k nim.

/ textový editor Word, tvorba prezentácii Power Point, animácie, programovanie, práca s USB kľúčom, internet a komunikácia /

Žiak bude mať minimálne 3 známky za hodnotiace obdobie.

**Anglický jazyk**

Hodnotenie žiakov je rozdelené do dvoch základných skupín.

1. **Ústna odpoveď žiaka.**

Do tejto skupiny patrí:

* čítanie a preklad textu
* reprodukcia textu
* slovná zásoba, frázy, zvraty
* teoretické i praktické vedomosti učiva
* aktivita a práca na hodine
* domáca úloha, príprava
* prezentácia projektov

Žiak skúšaný ústne je hodnotený individuálne, podľa dosiahnutej úrovne odpovede žiaka.

1. **Písomný prejav žiaka.**

Do tejto skupiny patrí:

* slovná zásoba, frázy, zvraty
* krátke päťminútovky
* testy
* domáca úloha
* projekty, prezentácie

Žiak skúšaný písomne je hodnotený podľa percentuálnej stupnice.

100- 90 % - známka 1

89-75 % - známka 2

74- 50 % - známka 3

49- 30 % - známka 4

29- 0 % - známka 5

Učiteľ má právo si upravovať stupnicu podľa náročnosti učiva a úrovne triedy.

**Žiaci sú klasifikovaní počas hodnotiaceho obdobia z :**

|  |  |
| --- | --- |
|  | **Index známky** |
| ústnych odpovedí (0,8) | 0,8 |
| testov (1,0) | 1,0 |
| priebežných krátkych previerok (0,8) | 0,8 |
| projektov (0,5) | 0,5 |
| aktivity na hodine (0,75) | 0,75 |
| čítanie a preklad textu (0,75) | 0,75 |
| reprodukcia textu (1,0) | 1,0 |
| účasť na Olympiáde ANJ a za činnosť nad rámec svojich povinností | motivačná jednotka |
| domáca úloha | podľa rozhodnutia vyučujúceho na základe náročnosti |

Žiak v danom hodnotiacom období dosiahne **minimálne 3 známky.**

Známka za polrok sa uzatvorí výslednou známkou v klasifikačnom zázname. Výsledná známka nemusí prislúchať priemeru známok, učiteľ určí prioritu známok.

Žiak so špeciálnymi potrebami, prípadne integrovaný žiak je čiastočne hodnotený z pravopisu v písomnej odpovedi žiaka, je klasifikovaný z ústnej odpovede, učiteľ sa snaží žiaka usmerniť a pomôcť mu. V prípade písomnej odpovede žiaka, vypracuje žiak iba tie úlohy, ktoré mu určí vyučujúci. Vyučujúci si so žiakom stanoví presné pravidlá hodnotenia na základe jeho diagnózy na začiatku školského roka.

**Dištančné vzdelávanie:** Žiak sa počas dištančného vzdelávania povinne prihlasuje na online hodiny. Pravidelne sa pripravuje na vyučovanie a jeho práca je hodnotená známkou. Domáce úlohy odovzdáva načas.

***Pravidlá pri neodovzdávaní domácich úloh počas dištančného vzdelávania:***

1.Ak si žiak zabudne DÚ 1x pri počte 1 hod.jazyka/týždeň, dostane známku 5.

2. Ak neodovzdá 2 DÚ pri počte dvoch hodín jazyka/týždeň, dostane známku 5.